**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 15.2. 2019**

● **Futures ceny zrnín na burzách k 15.2.2019**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 198,25 | III.´19 | *▼* |
| CBoT Chicago | 165,10 | III.´19 | *▼* |
| KBB Bratislava | 169,42 | III.´19 | *-* |
| **Kukurica** | | | |
| MATIF Paríž | 175,00 | III.´19 | *▼* |
| CBoT Chicago | 122,50 | III.´19 | *▲* |
| BÉT Budapešť | - | - | *-* |
| KBB Bratislava | 145,69 | III.´19 | *-* |
| **Repka olejka** | | | |
| MATIF Paríž | 364,75 | V.´19 | *▼* |
| KBB Bratislava | 357,86 | III.´19 | *-* |

*Kurz (NBS): EURO/USD: 1,1268 ▼; EURO/HUF: 319,07 ▲*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 12.februáru 2019**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **209,00** | ▼ | DS | DE | Hamburg | **188,00** | ▼ | DS | DE | Mannheim | **186,50** | ▼ | DS |
| FR | Rouen | **-** | - | DP | FR | Rouen | **-** | - | DP | FR | Bordeaux | **-** | - | DP |
| BE | Brusel | **209,00** | ▼ | DP | BE | Brusel | **200,00** | ▼ | DP | HU | Transdanubia | **148,94** | - | FG |
| HU | Transdanub | **197,29** | ▲ | FG | HU | Transdanub | **-** | **-** | FG | AT | Viedeň | **152,00** | - | DS |
| AT | Viedeň | **-** | - | DS | AT | Viedeň | **-** | - | DS | PL | Zachodni | **175,96** | ▲ | DF |
| PL | Slaski | **199,15** | ▼ | DF | PL | Zachodni | **198,56** | ▲ | DF | RO | Mutenia | **147,55** | ▲ | DS |
| CZ | Praha | **199,61** | ▲ | DF | CZ | Praha | **-** | - | DF | SK | Bratislava | **150,59** | ▲ | DP |
| RO | Constanta | **202,49** | ▲ | FOB | RO | Mutenia | **145,32** | ▼ | DS | **raž potravinárska** | | | | |
| SK | Bratislava | **165,75** | ▼ | DP | SK | Bratislava | **-** | - | DP | DE | Mannheim | **209,50** | - | DS |
| **pšenica kŕmna** | | | | | **jačmeň sladovnícky** | | | | | CZ | Praha | **195,30** | ▲ | DF |
| DE | Hamburg | **208,00** | ▼ | DS | DE | Mannheim | **237,50** | ▼ | DS | SK | Bratislava | **-** | **-** | N |
| HU | Transdanub | **188,48** | ▲ | FG | CZ | Praha | **-** | **-** | DF | **pšenica tvrdá** | | | | |
| PL | Slaski | **194,64** | ▲ | DF | FR | Rouen | **-** | **-** | DP | ES | Cordoba | **220,00** | ▲ | DS |
| AT | Viedeň | **185,00** | ▼ | DS | PL | Zachodni | **-** | - | DF | FR | La Pallice | **-** | - | DP |
| SK | Bratislava | **157,08** | ▲ | DP | SK | Bratislava | **-** | **-** | - | IT | Bologna | **225,50** | ▲ | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 6.týždňu 2019 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 185 - 190 | 160 - 170 | 175 - 185 |
| **kvalita A** | 175 - 180 | 150 - 160 | 165 - 175 |
| **kvalita B** | 170 - 175 | 140 - 150 | 160 - 165 |
| **Pšenica kŕmna** | 155 - 165 | 160 – 170 | 170 - 175 |
| **Jačmeň sladovnícky** | 190 - 215 | - | 200 - 210 |
| **Jačmeň kŕmny** | 170 | - | 180 - 200 |
| **Kukurica na zrno** | 140 - 150 | 145 - 150 | 145 - 150 |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Aktuálne vydanie Monitoru trhu k 7.2.2019 podľa AMIS (Informačný systém agrárneho trhu) zostáva naďalej optimistické vo výhľadoch produkcie hlavných zrnín v roku 2019, aj napriek viacerých negatívnych správ o vývoji počasia na južnej pologuli Zeme. Tesnejšie vývozné ponuky a rázny dopyt poskytuje určitú podporu cenám. Rok 2019 sa začal na svetovom trhu zrnín vo všeobecnosti pokojne, s tým, že pozitívne výhľady na krátkodobé ponuky udržiavali ceny na slušnej úrovni. K spomaleniu dynamiky na trhu prispel aj historicky najdlhšie trvajúci „shutdown“ (zatvorenie/znefunkčnenie) vlády Spojených štátov amerických, keďže tamojšie ministerstvo poľnohospodárstva nepublikovalo viacero trhových správ.

Oproti odhadom svetovej produkcie **pšenice** v hosp.roku 2018/19 spred dvoch mesiacov (k 6.12.2018) došlo v aktuálnom predpoklade (k 7.2.2019) k nárastu, a to na 728,4 mil. t, čo stále nedosahuje rekord z roku 2017 (760,3 mil. t). Vzrástla aj svetová spotreba pšenice, najmä na kŕmne účely (ktoré avizuje Austrália), a to na hodnotu 742,6 mil. t. Naopak, poklesol výhľad na objem svetového obchodu so pšenicou na 171,8 mil. t, najmä kvôli očakávaným nižším dovozom do Ázie a EÚ. Ku koncu roka 2019 by tak svetové zásoby pšenice mali dosiahnuť 266,9 mil. t, čo odráža zvýšené údaje po revízii zásob v Ruskej federácii a Kanade.

Predpoklad svetovej produkcie **kukurice** od predošlých odhadov vzrástol enormne, a to na 1 080,5 mil. ton, čo spôsobili najmä revízie odhadov v EÚ, Ruskej federácii, na Ukrajine a v Nigérii. Zvýšila sa aj spotreba, na 1 114,0 mil. t, najmä kvôli očakávanej vyššej spotrebe na kŕmne účely v krajinách EÚ a v Ruskej federácii. Vyšší dopyt po kukurici v EÚ by mal prispieť k vyššiemu obchodovaniu s kukuricou na úrovni 158,9 mil. t. Takže ku koncu roka 2019 by svetové zásoby kukurice mali dosiahnuť 274,7 mil. t.

Európska Komisia prijala 11.2.2019 dve nariadenia (244/2019 a 245/2019) na zavedenie vyrovnávacích ciel na dovoz biopalív z Argentíny, no zároveň umožnilo prijať ponuky ôsmych výrobcov, ktorí sa zaviazali súhlasiť s minimálnymi cenami.

*Zdroje: Európska Komisia; IEG Vu (Agribiznis Informa); AMIS; portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)